b'\n_START_ARTICLE_\nP\xc3\xa9ter Erd\xc5\x91\n_START_SECTION_\nMladost in \xc5\xa1olanje\n_START_PARAGRAPH_\nP\xc3\xa9ter Erd\xc5\x91 se je rodil v Budimpe\xc5\xa1ti 25. junija 1952 kot prvorojenec v dru\xc5\xbeini katoli\xc5\xa1kih izobra\xc5\xbeencev s \xc5\xa1estimi otroki. Stari star\xc5\xa1i po materi so bili Sekejci (. Tako sta pri\xc5\xa1la v njegov kardinalski grb sekejska simbola, sonce in mesec. _NEWLINE__NEWLINE_Po o\xc4\x8detovski strani je judovskega porekla in je baje v otro\xc5\xa1tvu doma govoril tudi hebrejsko; njegov stari o\xc4\x8de naj bi bil celo ugleden rabin. Zaradi svojega porekla je moral od nestrpne\xc5\xbeev po\xc5\xbereti marsikako pikro. Ni\xc4\x8d \xc4\x8dudnega torej, da je kot odrasel \xe2\x80\x93 ko je postal vplivna osebnost \xe2\x80\x93 ve\xc4\x8dkrat ostro obsodil tudi antisemitizem. _NEWLINE_1970 je opravil maturo na budimpe\xc5\xa1ki piaristovski gimnaziji.  Istega leta je bil sprejet v ostrogonsko semeni\xc5\xa1\xc4\x8de in na Visoki ostrogonski veroznanstveni \xc5\xa1oli. Leto za tem so ga poslali v Budimpe\xc5\xa1to v Osrednje bogoslovje, kjer je na Katoli\xc5\xa1ki univerzi Petra P\xc3\xa1zm\xc3\xa1nya (PPKE) nadaljeval bogoslovne \xc5\x91tudije. Tu je dosegel 1975 licenciat, 1976 pa doktorat iz teologije (PhD).\n_START_SECTION_\nDuhovnik\n_START_PARAGRAPH_\n18. junija 1975 je prejel duhovni\xc5\xa1ko posve\xc4\x8denje v Budimpe\xc5\xa1ti. Med 1975-1977 je deloval v \xc5\xbeupniji Dorog. Doktorat iz teologije je dosegel 1976. Med 1977-1980 je \xc5\xa1tudiral na Lateranski univerzi na In\xc5\xa1tintutu cerkvenega in civilnega prava v Rimu in dosegel doktorat iz kanonskega prava 1980._NEWLINE__NEWLINE_Med 1980-1986 je bil professor teologije v Ostrogonu. Od 1986 do 1988 je bil docent (lecturer) in od 1988 do 2002 izredni predavatelj na Gregoriani._NEWLINE__NEWLINE_Od 1988 do 2002 je bil predavatelj kanonskega prava in od 1988 do 2003 rektor Katoli\xc5\xa1ke univerze P\xc3\xa9ter P\xc3\xa1zm\xc3\xa1ny. Od 1996 do 2003 je bil dekan na in\xc5\xa1titutu kanonskega prava. Med njegovim predsedstvom je ta univerza dosegla pape\xc5\xa1ki polo\xc5\xbeaj in odprla novo fakulteto za informatiko.\n_START_SECTION_\n\xc5\xa0kof in kardinal\n_START_PARAGRAPH_\n5. novembra 1999 je bil imenovan za pomo\xc5\xbenega \xc5\xa1kofa Sz\xc3\xa9kesfeh\xc3\xa9rv\xc3\xa1ra in za naslovnega \xc5\xa1kofa Puppija; 6. januarja 2000 je prejel \xc5\xa1kofovsko posve\xc4\x8denje._NEWLINE_7. decembra 2002 je bil imenovan za nad\xc5\xa1kofa Esztergom-Budimpe\xc5\xa1te; \xc5\xa1kofovsko ustoli\xc4\x8denje je potekalo 11. januarja 2003. S tem je postal tudi mad\xc5\xbearski primas._NEWLINE_21. oktobra istega leta je bil povzdignjen v kardinala in imenovan za kardinal-duhovnika S. Balbina; ustoli\xc4\x8den je bil 9. marca 2004._NEWLINE_Ko je nepri\xc4\x8dakovano napovedal svoj skoraj\xc5\xa1nji odstop Benedikta XVI., je kardinal Peter sodeloval v marcu 2013 na konklavah, na katerih je bil tudi on \xc2\xbbpapabilis\xc2\xab, tj. resen kandidat za pape\xc5\xbea.'